《镜禅人欲归灵隐》
宋代·董嗣杲

袈裟裹定老禅翁，云隔家乡是几重，
两面庐山曾遍览，三生天竺会相逢。
摇凉竹箑收江羽，醒困茶瓯沦建龙。
午借客床寻偃息，不知身在紫霄峰。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。